En brand i Nørager fredag morgen ser ud til at være påsat.

Fredag morgen klokken 6:58 var Nordjyllands Politi ude ved en brand på anlægsvej 26 ved Nørager. - Vi kommer ud til noget røgudvikling, men heldigvis ingen tilskadekomne. Branden er formentlig påsat. Det ser ud til, at det er lavet et bål inde i huset. Vi har et hold på stedet, siger vagtchef ved Nordjyllands Politi Per Jørgensen. Politi og brandvæsen var også ude på samme adresse mandag den 20. juli ved 15-tiden. Her havde en beboer i området opdaget, at underetagen stod i flammer og tilkaldt politiet. Branden blev slukket og nåede ikke at brede til andet end underetagen. Per Jørgensen kan ikke afvise, at den brand formentlig også var påsat. Brandteknikere skulle ankomme fredag morgen for at undersøge brandårsagen, men det nåede de ikke, før der altså igen blev anmeldt brand i ejendommen.